Forskrift om endring i forskrift om radiokommunikasjonsutstyr for norske skip og flyttbare innretninger

**Hjemmel:** Fastsatt av Sjøfartsdirektoratet 16. desember 2019 med hjemmel i lov 16. februar 2007 nr. 9 om skipssikkerhet (skipssikkerhetsloven) § 6, § 9, § 11, § 15, § 19 og § 20, jf. delegeringsvedtak 16. februar 2007 nr. 171 og delegeringsvedtak 31. mai 2007 nr. 590.

I

Forskrift av 1. juli 2014 nr. 955 om radiokommunikasjonsutstyr for norske skip og flyttbare innretninger endres slik:

§ 1 skal lyde:

«Forskriften gjelder for norske

a) lasteskip

b) skip med passasjersertifikat

c) skip med sikkerhetssertifikat for passasjerskip i utenriksfart

d) flyttbare innretninger

e) fritidsfartøy med største lengde 24 meter eller mer.»

§ 2 første ledd skal lyde:

«Den internasjonale konvensjonen om sikkerhet for menneskeliv til sjøs 1974 (SOLAS) konsolidert utgave 2014 kapittel IV, som endret ved resolusjon MSC.436(99), gjelder som forskrift.»

§ 5 tredje og fjerde ledd skal lyde:

«Passasjerskip med fartsområde 4 kan unnlate å følge kravene i SOLAS regel IV/7 og IV/8, jf. § 2 annet ledd, hvis skipet oppfyller kravene i annet ledd, og er utstyrt med fri-flyt nødpeilesender.

Passasjerskip med fartsområde liten kystfart kan unnlate å følge kravene i SOLAS regel IV/7 og IV/8, jf. § 2 annet ledd, hvis skipet oppfyller kravene i annet og tredje ledd, og har fastmontert eller bærbart maritimt VHF-utstyr i tillegg.»

II

Endringen gjelder fra 1. januar 2020.